Rebħa kbira minn Tarxien R. fuq Senglea A. Minn Cristian Muscat – ritratt: Domnic Borg Tarxien Rainbows ….5 Tarxien Rainbows kisbu rebħa kbira ta' 5-0 fuq Senglea Athletic li mmaturat fit-tieni taqsima, li iżda, setgħu aċċertaw qabel il-mistrieħ. Proprju, fil-21 minuta, huma ġew imċaħħda mill- wieqfa mit-tentattiv ta' Vanger Conceicao da Silva. Erba' minuti wara kien imiss lil Jur­gen Debono li jiġi mċaħħad mil-lasta. Fit-27 minuta, huwa reġ­għu laqtu l-lasta, din id-darba minn xutt mill-viċin tas-Slo­ven, Vito Plut, bil-goalkeeper Matthew Farrugia, imiss il-ballun fit-tentattiv li jdawwar f'corner. Iżda fit-30 minuta, ir-Rainbows fetħu l-iskor meta Brandon Muscat xeħet cross perikoluż li ħabat ma' dahar Nikola Terzin … u l-ballun spiċċa fix-xibka. Fil-ftuħ tat-tieni taqsima, it-team mill-Kottonera ħareġ aktar avventuruż u fis-57 minuta, free-kick ta' Wilkerson Gomes ġie salvat minn Daniel Marcio Fernandes. Iżda fis-66 minuta Tarxien ingħataw penalty meta deher kuntatt bejn il-goalkeeper Senglean, Matthew Farrugia, u l-attakkant Vanger Conceicao Da Silva, b'dan tal-aħħar jaqa' mal-art. Wara li Farrugia ntwera l-karta s-safra, huwa ġie ordnat iħalli l-ground wara li ġie muri l-karta l-ħamra għal protesti eċċssivi. Fil-post tiegħu daħal Dorian Bugeja li mill-ewwel ġie megħlub mix-xutt ta' VANGER DA SILVA CONCEICAO mill-11-il metru. Fid-79 minuta, l-istess VANGER kompla żied il-vantaġġ għar-Rainbows b'xutt minn pożizzjoni angolata biex rreġistra doppjetta. Fid-90 minuta, huma skor­jaw ir-raba' goal meta Vanger Da Silva Conceicao xeħet cross fil-baxx li tkompla għal ġewwa minn Alan Abela biex ikkommetta auto-goal. Fil-ħin miżjud ir-Rainbows issiġillaw ir-rebħa per­mezz ta' xutt ta' VITO PLUT lejn is-saqaf tax-xibka. TKEĊĊA: M. Farrugia 67 (SA)